
	ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ
ЕВРОПА ИНВЕСТИРА В СЕЛСКИТЕ РАЙОНИ

	ВОДЕНО ОТ ОБЩНОСТИТЕ МЕСТНО РАЗВИТИЕ

	МЕСТНА ИНИЦИАТИВНА ГРУПА „ПАНАГЮРИЩЕ, СТРЕЛЧА, ЛЕСИЧОВО“



Приложение 23 
към Условията за кандидатстване

	
Комисия създадена със заповед №…………………..
	

	
 ТАБЛИЦА ЗА 
ТЕХНИЧЕСКА И ФИНАНСОВА ОЦЕНКА НА ПРОЕКТНО ПРЕДЛОЖЕНИЕ ПО ПРОЦЕДУРА BG06RDNP001- 19.078 МИГ ПАНАГЮРИЩЕ, СТРЕЛЧА, ЛЕСИЧОВО - ПОДКРЕПА ЗА ИНВЕСТИЦИИ В ЗЕМЕДЕЛСКИ СТОПАНСТВА“


	
Име на кандидата:


	
Идентификационен номер на проектното предложение:





Важно!
Оценителната комисия може да извършва корекции в бюджета на проектното предложение, в случай, че при оценката се установи наличие на недопустими дейности и/или разходи; несъответствие между предвидените дейности и видовете заложени разходи; дублиране на разходи; неспазване на заложените правила или ограничения по отношение на заложените процентни съотношения/прагове на разходите; несъответствие с правилата за държавните или минималните помощи.
Корекциите в бюджета при несъответствие между предвидените дейности и видовете заложени разходи и дублиране на разходите се извършват след изискване на допълнителна пояснителна информация от кандидата.
Корекциите в бюджета на проектното предложение не могат да водят до увеличаване на размера на безвъзмездната финансова помощ, предвидена в подаденото проектно предложение, невъзможност за изпълнение на целите на проекта или на проектните дейности или подобряване на качеството на проектното предложение и нарушаване на принципите по чл. 29 ал.1, т.1 и 2 от ЗУСЕСИФ. В случай че в резултат на отстраняване на недопустими разходи от бюджета на проекта, общата сума на проектното предложение се окаже по-ниска от минималния размер на БФП, то проектното предложение ще бъде отхвърлено.

За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна на или по-голяма от 10 т.


КРИТЕРИИ ЗА ИЗБОР НА ПРОЕКТИ /ТФО/
	Критерии
	Точки

	1. Кандидатът е млад фермер, който е физическо лице или едноличен търговец на възраст от 18 навършени до 40 не навършени години, към датата на кандидатстване
	15

	2. Дейностите по проекта са в областта на производството на етерично маслени култури и/или трайните насаждения
- над 30 % от инвестициите са в посочените сектори – 5 т.
- над 50 % от инвестициите са в посочените сектори - 10 т.
- над 75 % - от инвестициите са в посочените сектори - 15 т.
	15

	3. Проектът създава нови работни места
· до 2 работни места – 5 точки 
· над 2 работни места – 10 точки




	10

	4. Дейностите по проекта се осъществяват в землищата на селата Боримечково, Калугерово, Церово, Лесичово, Баня, Бъта, Оборище, Поибрене, Елшица, Попинци, Левски, Блатница, Свобода и градовете Панагюрище и Стрелча.
	10

	5. Иновативност - въвеждане на нови за територията практика, и/или услуга и/или продукт в предприятието - над 30 % от допустимите инвестиционни разходи по проекта са свързани с иновации в стопанството

	10

	6. Минимум 10 % от допустимите инвестиционни разходи са за подобряване на енергийната ефективност на предприятието
	10

	7. Кандидатът не е получавал подкрепа от Общността за подобна инвестиция
	10

	8. Проектът включва дейности с позитивен принос към околната среда
- над 30 % - от инвестициите са насочени към дейности, опазващи околната среда - 3 т.
- над 50 % от инвестициите са насочени към дейности, опазващи околната среда - 5 т.
	5

	9. Проектът предвижда използването на местни доставчици на стоки и/или услуги
	5

	10. Оценка на  Бизнес план /реалистичност, качество и съвместимост с целите и приоритетите на Стратегията на МИГ 
Реалистичност и качество на бизнес плана – 5 точки:
- Бизнес планът е реалистичен и изпълним, но не добре обоснован - 3 точки
- Бизнес планът е реалистичен, добре обоснован и изпълним - 5 точки
Проектът на бенефициента допринася за постигане целите и приоритетите на Стратегията на МИГ – 5 т.
- Дейностите са насочени към постигане на целите и приоритетите на Стратегията за ВОМР;
-	Очакваните резултати от изпълнение на дейностите ще допринесат за постигане на заложените в проекта индикатори;
-	В проектното предложение не се съдържат недопустими дейности;
Три от горепосочените критерии са изпълнени – 5 точки
Два от горепосочените критерии са изпълнени – 3 точки
Един от горепосочените критерии е изпълнен – 1 точка
Няма посочена информация или представената  информация няма отношение към съответния критерий – 0 точки.
	10

	ОБЩО 
	100











Методика за техническа и финансова оценка на проектните предложения:
За да бъдат присъдени точки на проектното предложение, на етап „Техническа и финансова оценка“ се проверяват представените доказателства за изпълнение на условията/изискванията по критериите за оценка, и за които кандидатът е заявил получаване на съответния брой точки във формуляр „Основна информация за проектното предложение” - Приложение № 1 от Условията за кандидатстване. Прилага се  методология за оценка, както следва:
1. По критерии „Кандидатът е млад фермер, който е физическо лице или едноличен търговец на възраст от 18 навършени до 40 не навършени години, към датата на кандидатстване.“
Точки по критерия получава кандидат отговарящ на следните изисквания:
- да са регистрирани като земеделски производители по Закона за подпомагане на земеделските производители;
- икономическият размер на стопанството да е над 2000 СПО (СПО - стандартен производствен обем означава стойността на продукцията, която отговаря на средната стойност за даден район за всеки един земеделски продукт). Всяка земя, която се взима предвид при определяне на първоначалните минимални СПО да е с представен документ за собственост и/или договор за аренда/наем с минимален срок от 5 години;
- да са на възраст от 18 до 40 години (без да са ги навършили) към датата на подаване на молбата за подпомагане;
- да имат съответните професионални умения и познания, които да бъдат доказани: завършено средно образование в областта на селското стопанство или ветеринарната медицина, или средно икономическо образование със земеделска насоченост; и/или завършено висше образование в областта на селското стопанство или ветеринарната медицина, или висше икономическо образование със земеделска насоченост; и/или удостоверение за завършен курс от минимум 150 часа или свидетелство за професионална квалификация в областта на селското стопанство;
- тяхното стопанство да отговаря на определението за създаване на стопанство (описано по-долу);  да са предложили бизнес план за развитие на дейностите в стопанство.
Определение за създаване на стопанство:
За начална дата на създаване на стопанство се има предвид една от следните дати, която е настъпила първа:
· датата на регистрация за първи път като земеделски производители по Закона за подпомагане на земеделските производители;
· датата на подаване на заявление за единно плащане на площ и/или за плащане за необлагодетелстван район;
· датата на започване на отглеждане на животни в собствен/нает животновъден обект и/или стопанисване на земя с цел производството на земеделска и животинска продукция;
· датата на започване на осигуряване като земеделски производители, с изключение на случаите, в които земеделският производител е осигурен на друго основание върху максималния за страната осигурителен доход. 
За да се счита за допустим за създаване на стопанство за първи път младият земеделски производител не трябва да е преминал нито едно от описаните по-горе изисквания с повече от 18 месеца. Крайната дата на създаване на стопанство е краят на втората година от датата, на която е стартирало създаването на стопанството.
2. По критерии „Дейностите по проекта са в областта на производството на етерично маслени култури и/или трайните насаждения“:
За да бъдат присъдени точки по критерия, следва над или равен та посочения % от допустимите инвестиционни разходи по проекта да насочени в един или повече от посочените чувствителни сектори „Етерично маслени култури и/или трайните насаждения". Съответствието се проверява от КППП, на база заявени точки  по критерия и представена обосновка във формуляр „Основна информация за проектното предложение“, Бизнес план и други представени от кандидата документи, свързани с дейностите и разходите, за чието подпомагане се кандидатства с проектното предложение.
3. По критерии „Проектът създава нови работни места“:
С извършване на инвестицията кандидатът ще запази съществуващите работни места (средно списъчния брой на персонала към края на предходната календарна година или средно списъчния брой на персонала за текущата календарна година за новосъздадени през текущата година земеделски стопанства ) и ще създаде определен брой нови работни места, като в зависимост от броя на създадените нови работни места кандидатът ще получи точки, както следва: 
· до 2 работни места – 5 точки, 
· над 2 работни места – 10 точки
В резултат от изпълнението на проекта, в Бизнес плана - Таблица Б2 "Заетост", кандидатът следва да предвиди  поддържане на съществуващите и разкриване и поддържане на нови работни места - целогодишно, по трудово правоотношение, на пълно работно време - 8 часа.
Източник на данните за броя работни места на трудово правоотношение, които ще бъдат разкрити в резултат от реализация на дейностите по проекта, са: Таблица Б2 "Заетост" от Бизнес плана; приложени Отчет за заетите лица, средствата за работна заплата и други разходи за труд за предходната спрямо кандидатстването календарна година, заверена от кандидата и НСИ, а за новосъздадени кандидати през текущата година се подава Ведомост за заплати за месеците в периода от вписването в Търговския регистър до деня преди подаване на проектното предложение; Справка-декларация за съществуващия и нает персонал към  края на предходната спрямо кандидатстването календарна година; Раздел „Индикатори” от електронния Формуляр за кандидатстване и Формулярите за мониторинг. Данните в посочените документи следва да са идентични. Кандидатите са длъжни да запазят средно списъчния брой на персонала, за който поемат задължение да поддържат за периода на мониторинг -  три години след извършване на окончателното плащане. Изпълнението подлежи на проверка в целия период на мониторинг.
4. По критерии „Дейностите по проекта се осъществяват в землищата на селата Боримечково, Калугерово, Церово, Лесичово, Баня, Бъта, Оборище, Поибрене, Елшица, Попинци, Левски, Блатница, Свобода и градовете Панагюрище и Стрелча“:
Точки по критерия получават Земеделски стопани с проекти, за които над 50 на сто от посочената в бизнес плана земя или площ се намира в едно или повече землищата на посочените населени места. В случай че изпълнението на условията по критериите е станало основание за класиране на кандидата пред други кандидати по настоящите Условия за кандидатстване, той се задължава да подържа съответствие с критериите в срока на мониторинг – 3 години.
5. По критерии „Иновативност - въвеждане на нови за територията практика, и/или услуга и/или продукт в предприятието - над 30 % от допустимите инвестиционни разходи по проекта са свързани с иновации в стопанството.“
За проекти с включени разходи за иновации, условието се счита за изпълнено когато в проектното предложение са включени допустимите инвестиционни разходи, от които над 30% са насочени към:
а) нов продукт произвеждан от стопанството/предприятието;
б) въвеждане на нов производствен процес (машини, съоръжения и оборудване) и маркетинг;
в) въвеждане на нова практика;
г) въвеждане на нова организационна форма. 
Съответствието се проверява от КППП, на база заявени точки  по критерия и представена обосновка във формуляр „Основна информация за проектното предложение“, Бизнес план и други представени от кандидата документи, свързани с дейностите и разходите, за чието подпомагане се кандидатства с проектното предложение.
6. По критерии „Минимум 10 % от допустимите инвестиционни разходи са за подобряване на енергийната ефективност на предприятието.“
Условието се счита за изпълнено ако минимум 10 % от инвестициите са предвидени за дейности за повишаване на енергийната ефективност на земеделското стопанство като например:
· В проекта се предвиждат дейности за повторно използване на остатъчната топлинна енергия; 
· В  проекта е предвидено да се въведат и сертифицират системи за енергиен мениджмънт;
· В проекта е предвидено извършване на СМР, които водят до намаляване на енергоемкостта на съществуващия сграден фонд;
· Придобиване на системи за отопление и охлаждане и/или производство на електрическа енергия от възобновяеми енергийни източници за собствено потребление;
· Придобиване на машини, съоръжения, оборудване (в това число специализирани транспортни средства), които допринасят за подобряване на енергийната ефективност на предприятията;
· Придобиване на дълготрайни нематериални активи, които допринасят за подобряване на енергийната ефективност на предприятията и др.
Посочените примери не са задължителни и изчерпателни. Съответствието се проверява от КППП, на база заявени точки  по критерия и представена обосновка във формуляр „Основна информация за проектното предложение“, Бизнес план и други представени от кандидата документи, свързани с дейностите и разходите, за чието подпомагане се кандидатства с проектното предложение.
7. По критерии „Кандидатът не е получавал подкрепа от Общността за подобна инвестиция“. Точки получава кандидат, който не е получавал помощ и подкрепа от ПРСР 2007 – 2013 и/или ПРСР 2014 – 2020 г., независимо дали чрез кандидата или чрез друго юридическо лице. Съответствието се проверява от КППП, на база заявени точки  по критерия и представена информация във формуляр „Основна информация за проектното предложение“, Бизнес план и други представени от кандидата документи, свързани с дейностите и разходите, за чието подпомагане се кандидатства с проектното предложение.
8. По критерии „Проектът включва дейности с позитивен принос към околната среда“. Точки получава проектно предложение което включва дейности за опазване на околната среда, като например:
· Използване на по-малко интензивни селскостопански практики;
· Намаляване на използваните пестициди и изкуствени торове;
· Намаляване на гъстотата на селскостопанските животни на единица площ;
· Трансформиране на орната земя и пасищата в ливади;
· Засаждане и поддържане на антиерозионни стени от дървета и храсти;
· Полагане на грижи за отделни дървета и малки горички;
· Интензивно залесяване;
· Преминаване към органично/биологично земеделие;
· Ефективно използване на входящите суровини;
· Въвеждане на добри земеделски практики и др.
Посочените примери не са задължителни и изчерпателни. Съответствието се проверява от КППП, на база заявени точки  по критерия и представена информация във формуляр „Основна информация за проектното предложение“, Бизнес план и други представени от кандидата документи, свързани с дейностите и разходите, за чието подпомагане се кандидатства с проектното предложение.
9. [bookmark: _GoBack]По критерии „Проектът предвижда използването на местни доставчици на стоки и/или услуги“ точки получава кандидат, който има сключен предварителен договор за изпълнение на дейности по проекта с доставчик на стоки/услуги/строителство със седалище или постоянен адрес на територията на МИГ.
10. По критерии „Оценка на  Бизнес план /реалистичност, качество и съвместимост с целите и приоритетите на Стратегията на МИГ“ проектните предложения се оценяват по следния начин:
Реалистичност и качество на бизнес плана – 5 точки:
- Бизнес планът е реалистичен и изпълним, но не добре обоснован - 3 точки
- Бизнес планът е реалистичен, добре обоснован и изпълним - 5 точки

Проектът на бенефициента допринася за постигане целите и приоритетите на Стратегията на МИГ – 5 т.
- Дейностите са насочени към постигане на целите и приоритетите на Стратегията за ВОМР;
-	Очакваните резултати от изпълнение на дейностите ще допринесат за постигане на заложените в проекта индикатори;
-	В проектното предложение не се съдържат недопустими дейности;
Три от горепосочените критерии са изпълнени – 5 точки
Два от горепосочените критерии са изпълнени – 3 точки
Един от горепосочените критерии е изпълнен – 1 точка
Няма посочена информация или представената  информация няма отношение към съответния критерий – 0 точки

ВАЖНО ! За проектни предложения, които са получили еднакъв средноаритметичен брой точки на етап „Техническа и финансова оценка“, класирането ще се извърши по следния начин: Проектните предложения ще бъдат класирани съобразно получения брой точки по раздел 3 „Проектът създава нови работни места“. В случай, че проектните предложения имат равен брой точки по посочения раздел, същите ще бъдат класирани съобразно получения брой точки по раздел 2 „Дейностите по проекта са в областта на производството на етерично маслени култури и/или трайните насаждения“. В случай, че проектните предложения имат равен брой точки по посочените по - горе раздели, същите ще бъдат класирани съобразно получения брой точки по раздел 10 „Оценка на Бизнес план/ реалистичност, качество и съвместимост с целите и приоритетите на Стратегията на МИГ“.    

